CELEX: 32014R1036
Language: sl
Date: 2014-09-25 00:00:00
Title: Izvedbena uredba Komisije (EU) št. 1036/2014 z dne 25. septembra 2014 o uvrstitvi določenega blaga v kombinirano nomenklaturo

1.10.2014   
            
            
               SL
            
            
               Uradni list Evropske unije
            
            
               L 287/6
            
         IZVEDBENA UREDBA KOMISIJE (EU) št. 1036/2014
   z dne 25. septembra 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. septembra 2014
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Sklop tiskanega vezja, za vgradnjo v televizijski sprejemnik z vgrajenim zaslonom LCD in napravo za reprodukcijo slike.
                  Sklop vsebuje naslednje vmesnike za povezavo z zunanjimi napravami:
                  
                              —
                           
                           
                              vhod VGA,
                           
                        
                              —
                           
                           
                              vhode HDMI (ki jih podpira HDCP)
                           
                        
                              —
                           
                           
                              video vhode RGB (konektorji SCART),
                           
                        
                              —
                           
                           
                              vhod za komponentni video,
                           
                        
                              —
                           
                           
                              vhod in izhod za CVBS,
                           
                        
                              —
                           
                           
                              avdio vhod in izhod,
                           
                        
                              —
                           
                           
                              izhod za zvočnike,
                           
                        
                              —
                           
                           
                              vtičnico USB.
                           
                        Sklop vsebuje tudi več notranjih vmesnikov, na primer vmesnik za nizkonapetostno diferencialno signaliziranje (LVDS) za povezavo z zaslonom LCD in vmesnik za notranji napajalnik.
                  Sklop ne vsebuje t. i. „tunerja“, sestavljenega iz radiofrekvenčnih vezij (radiofrekvenčni blok), vezij vmesne frekvence (blok vmesne frekvence) in demodulacijskih vezij (demodulacijski blok), za sprejem digitalnih televizijskih signalov.
                  Zaslon LCD pri predložitvi ni zajet.
                  Sklop opravlja več funkcij, na primer analogno-digitalno pretvorbo, dekodiranje slike (na primer MPEG4), spreminjanje ločljivosti slike, dekodiranje zvoka, ojačanje zvoka, sprejemanje signalov HDMI in oddajanje signalov LVDS za zaslon LCD.
                  Vmesnik za ločljivost lahko poleg standardnih video ali televizijskih signalov pretvori tudi več vhodnih ločljivosti iz naprave za avtomatsko obdelavo podatkov (ADP) (do 1 920 × 1 080 slikovnih točk) v privzeto ločljivost zaslona LCD.
                  Sklop lahko reproducira slike in zvok iz pomnilnika USB.
               
               
                  8529 90 65
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak 8529, 8529 90 in 8529 90 65.
                  Sklop ne vsebuje le elektronskih sestavnih delov, ki opravljajo funkcijo reprodukcije slike, ampak tudi sestavne dele, ki opravljajo dodatne funkcije, kot sta oddajnik za izhod signalov LVDS za zaslon LCD ter vmesnik za ločljivost, ki je zaradi svoje zmogljivosti obdelave več vrst računalniških ločljivosti posebej zasnovan za televizijske sprejemnike z vgrajenim zaslonom LCD. Ker sklop vsebuje več sestavnih delov (funkcij), kot jih je zajetih pod tarifno številko 8521, je uvrstitev pod navedeno tarifno številko kot aparat za reprodukcijo slike izključena.
                  Ker ni zaslona LCD, je uvrstitev pod tarifno podštevilko 8528 72 40 kot televizijski sprejemnik z zaslonom izključena.
                  Sklop se zato uvrsti pod oznako KN 8529 90 65 kot elektronski sklop za aparate iz tarifne številke 8528.